Mittaa tarkasti saunan mitat ja kuutiotilavuus. Lisää sen jälkeen kuutiotilavuuteen 1,2m3 jokaista eristämätöntä pintaneliömetriä kohti (esim. kivi/betoni/kaakeliseinä). Mikäli saunassa on lasiovi, lisää vielä 2m3. Näin saat saunan laskennallisen tilavuuden, jota voit verrata kiuasvalmistajien ilmoittamiin suositelluihin saunan kokoihin. Valitse mieluummin hieman reilumman tehoinen puukiuas, mikäli se suojaetäisyyksiltään soveltuu saunaasi.